הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 137, 2017-08-07 12:10

רחל עזריה: אני פותחת את ישיבת הוועדה בנושא רביזיה.

רחל עזריה: היום יום שני, ט"ו באב התשע"ז, 7 לאוגוסט 2017, שעה 12:17.

רחל עזריה: על סדר היום הצעת חוק ניירות ערך (תיקון מס' 64), התשע"ז-2017 מ/1138 בקשה לדיון מחודש שלי, חברת הכנסת רחל עזריה, לפי סעיף 115 לתקנון הכנסת על כל סעיפי החוק.

רחל עזריה: בבקשה היועצת המשפטית.

<ורד קירו זילברמן: אני רוצה לחדד שוב לפרוטוקול, הכוונה היא לא לפגוע במה שנקרא תוכנות מדף או שירותי מחשוב שאותה חברה מוכרת, אלא רק במה שעולה כדי תפעול זירת הסוחר, ככל שאותו גוף, כמו שכתוב בחוק, ככל שאותו גוף מרוויח מזה.

<ורד קירו זילברמן: לא מדברים על "אפטיידינג", לא מדברים על עדכוני תוכנה.

<ורד קירו זילברמן: זה היה מאוד חשוב, גם לנו כייעוץ משפטי וגם למשרדי הממשלה, לכן תיקנו וחידדנו ואני אומרת את זה בפעם השנייה לפרוטוקול.

יגאל גואטה: ולכבוד חבר הכנסת דוד ביטן.

רחל עזריה: זה הובהר גם בדיון פעם ועוד פעם.

רחל עזריה: רגע לפני הצבעה אני רוצה להודות לכם, עשינו עבודה חשובה.

רחל עזריה: החוק הזה הוא חוק מאוד חשוב, נתקלנו בישראל בבעיה שהפכנו להיות אחת ממעצמות האופציות הבינאריות, שמענו בסקייפ מצרפת ומקנדה.

רחל עזריה: הגיעו אלינו עורכי-דין שמייצגים אנשים מכל המדינות בעולם.

רחל עזריה: המשטרה הבהירה בצורה שאינה משתמעת לשתי פנים שזה חוק מאוד חושב.

רחל עזריה: לכן אני מעלה את הרביזיה להצבעה.

רחל עזריה: אני מבקשת לדחות את הרביזיה, מי בעד דחיית הרביזיה?

רחל עזריה: מי נגד?

רחל עזריה: נא ירים את ידו?

רחל עזריה: בעד – 4

רחל עזריה: נמנעים – אין